*Tämä artikkeli käsittelee venäläistä jääkiekkoilijaa. Muista samannimisistä katso Ivan Morozov.*

**Ivan Dmitrijevitš Morozov** (ven. Иван Дмитриевич Морозов; s. 5. toukokuuta 2000 Verhnjaja Salda, Venäjä) on venäläinen jääkiekkoilija, joka pelaa KHL-seura SKA Pietarin organisaatiossa. Hän on pelipaikaltaan keskushyökkääjä, mutta Morozov osaa pelata myös laidassa. Hän laukoo oikealta.

Ura
---

### Seuraura

Morozov on Gazovik Tjumenin kasvatti. Hän vietti viimeisimmät juniorivuotensa kuitenkin Jugra Hanty-Mansijskissa. Morozov oli kaudella 2015–2016 seuran U16-junioreiden paras maalintekijä 27 osumallaan. Kaudella 2017–2018 hän debytoi Mamonty Jugryn joukkueessa Venäjän nuorten sarja MHL:ssä. Morozov debytoi kauden aikana myös Jugran KHL-joukkueessa, jossa hän pelasi yhden ja kauden ainoaksi jääneen ottelunsa vain 17-vuotiaana 20. tammikuuta 2018 vieraissa Traktor Tšeljabinskiä vastaan. Hän sai ottelussa jääaikaa 2.13 minuuttia. Morozov keräsi ottelusta teholukeman –1. Jugra jätti KHL:n kauden jälkeen talousongelmien vuoksi ja siirtyi pelaamaan farmiliiga VHL:ään.

Vegas Golden Knights varasi Morozovin toisella kierroksella 61. pelaajana NHL:n varaustilaisuudessa 2018. Ennen tätä, toukokuussa 2018 Jugra Hanty-Mansijsk kauppasi hänen pelaajaoikeutensa SKA Pietariin rahallista korvausta vastaan. Morozov pelasi kaudella 2018–2019 KHL:ssä 11 runkosarja- ja kaksi playoff-ottelua ilman tehopisteitä. Hän pelasi miesten pelejä myös farmijoukkue SKA-Nevassa, VHL:ssä, 19 runkosarja- ja yhden playoff-ottelun tehopistein 3+3=6. Morozov pelasi suurimman osan kaudestaan kuitenkin MHL:ssä sekä SKA-1946:n että SKA-Varjagin joukkueissa. Hän pelasi kauden loppuun SKA-1946:ssa. Morozov jakoi koko MHL:n pudotuspelien syöttöpörssin voiton Avto Jekaterinburgin Kirill Tjutjajevin kanssa. Hän pelasi kauden aikana myös MHL:n tähdistöottelussa.

Kaudella 2019–2020 Morozov pelasi SKA Pietarin KHL-joukkueessa 16 runkosarjaottelua tehopistein 5+2=7 ja neljä playoff-ottelua tehopistein 1+2=3. Hän teki KHL-uransa avausmaalin 23. tammikuuta 2020 Barys Nur-Sultania vastaan. Morozov onnistui maalinteossa myös kahdessa seuraavassa ottelussa. Hän teki kolmessa peräkkäisessä ottelussa tehot 4+2=6. Morozov valittiin KHL:n tammikuun kuukauden tulokkaaksi. Hän pelasi osan kaudestaan myös SKA-Nevan VHL-joukkueessa sekä kolme ottelua SKA-1946:n MHL-joukkueessa. Tammikuun 2020 lopulla Morozov teki SKA Pietarin kanssa kaksivuotisen jatkosopimuksen.

### Maajoukkueura

Morozov pelasi alle 20-vuotiaiden MM-kilpailuissa vuosina 2019 ja 2020, joista jälkimmäinen turnaus päättyi hopeaan ja ensimmäinen pronssiin. Hän pelasi myös alle 18-vuotiaiden MM-kilpailuissa vuonna 2018, jolloin Morozov jakoi kolmella osumallaan Venäjän sisäisen maalipörssin voiton Kirill Martšenkon kanssa. Hän pelasi myös World Junior A Challengessa vuonna 2017, jolloin Morozov jakoi tehoilla 3+1=4 Venäjän sisäisen pistepörssin voiton Aleksandr Romanovin, Ruslan Ishakovin ja Grigori Denisenkon kanssa.

Venäjän A-maajoukkueessa Morozov on pelannut kaksi ottelua ilman tehopisteitä. Hän teki A-maajoukkuedebyyttinsä vain 19-vuotiaana Beijer Hockey Gamesin Helsingin jäähallissa pelatussa avausottelussa 6. helmikuuta 2020 Suomea vastaan. Morozov merkittiin Venäjän kakkossentteriksi laidoilleen kaksi muuta debytanttia, Vasili Podkolzin ja Kirill Martšenko.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | Jugra Hanty-Mansijsk | KHL | 1 | 0 | 0 | 0 | 0 | – | – | – | – | – | U18 | 5 | 3 | 2 | 5 | 14 |
|  | Mamonty Jugry | MHL | 30 | 11 | 12 | 23 | 8 | 7 | 2 | 3 | 5 | 6 |
| 2018–2019 | SKA Pietari | KHL | 11 | 0 | 0 | 0 | 0 | 2 | 0 | 0 | 0 | 0 | JMM | 7 | 1 | 1 | 2 | 0 |
|  | SKA-Neva | VHL | 19 | 3 | 3 | 6 | 4 | 1 | 0 | 0 | 0 | 0 |
|  | SKA-1946 | MHL | 14 | 10 | 9 | 19 | 8 | 10 | 3 | 9 | 12 | 6 |
|  | SKA-Varjagi | MHL | 6 | 3 | 5 | 8 | 6 | – | – | – | – | – |
| 2019–2020 | SKA Pietari | KHL | 16 | 5 | 2 | 7 | 8 | 4 | 1 | 2 | 3 | 4 | JMM | 7 | 2 | 1 | 3 | 2 |
|  | SKA-Neva | VHL | 10 | 1 | 5 | 6 | 10 | 1 | 1 | 1 | 2 | 2 |
|  | SKA-1946 | MHL | 3 | 2 | 1 | 3 | 0 | – | – | – | – | – |
| 2020–2021 | SKA Pietari | KHL | 55 | 13 | 18 | 31 | 24 | 15 | 1 | 6 | 7 | 33 |
| 4 kautta | yhteensä | KHL | 83 | 18 | 20 | 38 | 32 | 21 | 2 | 8 | 10 | 37 |

Lähteet
-------

* Ivan Morozov The Internet Hockey Databasessa (englanniksi)
* Ivan Morozov Eurohockey-sivustolla (englanniksi)
* Ivan Morozov *Elite Prospects*. Everysport Media Group AB.  (englanniksi)

### Viitteet

1. ↑  Ivan Morozov The Internet Hockey Databasessa (englanniksi)
2. 1 2 3 4 5 6  Ivan Morozov *Elite Prospects*. Everysport Media Group AB.  (englanniksi)
3. ↑  Elite Prospects - Yugra Khanty-Mansiysk U16 *eliteprospects.com*. Everysport Media Group. Viitattu 1.6.2020. (englanniksi)
4. ↑  Протокол игры: Трактор - Югра *khl.ru*.  20.1.2018. КХЛ. Viitattu 24.1.2019. (venäjäksi)
5. ↑  Бывальцев и Ли перешли в СКА. Live открытия трансферного рынка *khl.ru*.  1.5.2018. КХЛ. Viitattu 24.1.2019. (venäjäksi)
6. ↑  Elite Prospects - MHL Stats 2018-2019 *eliteprospects.com*. Everysport Media Group. Viitattu 1.6.2020. (englanniksi)
7. ↑  Game summary: SKA - Barys *en.khl.ru*.  23.1.2020. КHL. Viitattu 1.6.2020. (englanniksi)
8. ↑  Players - Morozov Ivan *en.khl.ru*. КHL. Viitattu 1.6.2020. (englanniksi)
9. ↑  СКА продлил контракт с Иваном Морозовым *ska.ru*.  29.1.2020. ХК СКА. Viitattu 1.6.2020. (venäjäksi)
10. ↑  Elite Prospects - Russia U18 *eliteprospects.com*. Everysport Media Group. Viitattu 1.6.2020. (englanniksi)
11. ↑  Elite Prospects - Russia U18 *eliteprospects.com*. Everysport Media Group. Viitattu 1.6.2020. (englanniksi)
12. ↑  FIN - RUS (Line Up) *stats.swehockey.se*.  6.2.2020. Svenska Ishockeyförbundet. Viitattu 1.6.2020. (englanniksi)